paragraph_text: Stade de l'Abbé-Deschamps je nogometni stadion koji se nalazi u francuskom gradu Auxerreu te je dom istoimenog kluba AJ Auxerre. Otvoren je 13. listopada 1918. godine te ima kapacitet od 24.493 mjesta. Prvotno ime stadiona bilo je Stade de la Route de Vaux ali je promijenjeno 1949. godine u čast osnivača i predsjednika kluba, svećenika Ernesta-Théodorea Valentina Deschampsa. Stadion je jedan od rijetkih u Francuskoj koji je u vlasništvu kluba.